ΕΠΙΤΡΟΠΗ ΗΘΙΚΗΣ & ΔΕΟΝΤΟΛΟΓΙΑΣ ΤΗΣ ΕΡΕΥΝΑΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ

 **ΔΕΛΤΙΟ ΤΥΠΟΥ**

Η Επιτροπή Ηθικής και Δεοντολογίας της Έρευνας του Πανεπιστήμιου Θεσσαλίας διοργανώνει ημερίδα με τίτλο **«Επίκαιρα Θέματα Ηθικής και Δεοντολογίας»** που θα πραγματοποιηθεί το **Σάββατο 24 Σεπτεμβρίου 2022** στις 09:30 π.μ. στο Κεντρικό Αμφιθέατρο της Σχολής Γεωπονικών Επιστημών στο Βόλο.

Η εκδήλωση θα φιλοξενήσει επιστήμονες από το χώρο της Ηθικής και Δεοντολογίας, υπό τον συντονισμό μελών ΔΕΠ του Πανεπιστημίου Θεσσαλίας. Στόχος της ημερίδας είναι η ενημέρωση και η ανταλλαγή τεκμηριωμένων απόψεων καθώς και η αλληλεπίδραση μεταξύ επιστημόνων σε επίκαιρα θέματα ηθικής και δεοντολογίας στην έρευνα.

Τα θέματα που θα καλυφθούν κατά τη διάρκεια της ημερίδας είναι τα ακόλουθα:

* Απολογισμός και μελλοντικές προτάσεις Ε.Η.Δ.Ε. του Πανεπιστημίου Θεσσαλίας
* Το Ιδρυματικό Σχέδιο Δράσης Ισότητας των Φύλων (ΙΣΔΙΦ) στο Πανεπιστήμιο Θεσσαλίας
* Ζητήματα ηθικής και δεοντολογίας στην κοινωνική έρευνα.
* Η οπτική του φύλου στην έρευνα, τον σχεδιασμό και την παροχή υπηρεσιών ψυχικής υγείας.
* Η διάσταση του φύλου στην επιστημονική έρευνα.
* Τεχνητή νοημοσύνη: τάσεις και αντιστάσεις.
* Ηθικά και Δεοντολογικά θέματα στην Κλινική Εφαρμογή της Ρομποτικής σε Χειρουργικές Ειδικότητες.
* Θέματα Ηθικής και Δεοντολογίας στη Σύγχρονη Έρευνα των Μελετών του Πραγματικού Κόσμου.
* Διακυβέρνηση, Ηθική και Τεχνητή Νοημοσύνη (AI), Kοινωνικό όφελος.
* Τεχνορρύθμιση και Ηθική: τι μας διδάσκουν οι Αλγόριθμοι.
* Ηθικά ζητήματα που προκύπτουν από τη χρήση της τεχνολογίας στην Νοσηλευτική φροντίδα.
* Η ρύθμιση χρήσεων Τεχνητής Νοημοσύνης στην Ευρώπη: η μετακίνηση από Ηθικούς προς Νομικούς κανόνες, με βάση το παράδειγμα του Γενικού Κανονισμού Προστασίας Προσωπικών Δεδομένων

Η ημερίδα **απευθύνεται στην ακαδημαϊκή κοινότητα** του Πανεπιστημίου Θεσσαλίας καθώς και στους

**φοιτητές** της.

Ο Πρόεδρος της

Επιτροπής Ηθικής και Δεοντολογίας της Έρευνας (Ε.Η.Δ.Ε) του Πανεπιστημίου Θεσσαλίας.

Αναπληρωτής Καθηγητής Αθανάσιος Κωτσάκης